Krasnoslobodskas (Mordovija)
Krasnoslobodskas (rus. Краснослободск, mokš. Ош) – miestas Rusijoje, Mordovijoje, Mokšos kairiajame krante, 94 km į šiaurės vakarus nuo Saransko; rajono centras. Keliai į Saranską, Arzamasą, Zubovo Polianą. Metalo apdirbimo, siuvimo, elektronikos, maisto pramonė. Veikia krašto muziejus. Yra XVIII–XIX a. architektūros paminklų – buvęs moterų vienuolynas, dvasinė mokykla, Švč. Trejybės cerkvė (dabar siuvimo fabrikas), pirklių namai, miesto parkas.